Cuneiform Tablet Kt 90/k 153 (TPAK 1 29)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ma-nu-ki-a-šùr PUZUR₄-a-šùr šu-ma-a-bi-a ù a-šùr-na-da qí-bi-ma um-ma a-ba-a-a-ma a-šu-mì 8 ma-na KÙ.BABBAR ša i-na dí-in a-lim{ki} a-da-da DUB.SAR i-na a-lim{ki} i-ša-qá-lá-ni ša áš-pu-ra-ku-nu-tí-ni šu-ma ta-da-ga-lá-ma a-da-da da-mì-iq a ma-lá na-áš-pár-tí-a ṣa-áb-ta-šu-ma KÙ.BABBAR ša-áš-qí-lá-šu-ma iš-tí a-šùr-na-da ku-un-kà-ma šé-bi₄-lá-nim šu-ma ta-da-ga-lá-ma qá-tí a-wi-lim eṣ-lá-at KÙ.BABBAR 1 ma-na ša-qá-lá-nim-ma ša lá-qá KÙ.BABBAR-pì-a ep-ša-ma KÙ.BABBAR ša-áš-qí-lá-šu-ma šé-bi₄-lá-nim a-ba-ú-a be-lu-ú-a a-tù-nu i-ṣé-er É a-bi-a gi-mì-lam šu-uk-na a-šu-mì KÙ.BABBAR a-nim a-ma-kam ú-za-an i-na-a pí-té-a a-šu-mì ṭup-pí-im ša a-lim{ki} ša i-na-a a-na a-da-da lá i-tù-ru-ma ṭup-pá-am ša a-lim{ki} a-da-da ú-kà-al a ší-a-tí iš-tí i-na-a a-na nam-gu₅-ri-im pá-al-ḫa-ku šu-ma u₄-me a-na e-pá-ší-im e-ri-šu-ku-nu 2 ma-na KÙ.BABBAR <big_gap> u₄-me ma-lá ta-le-e-a-ni šu-uk-na-šu-um